Bucureşti 06 .05.1997

Nr. XXXVI/2/217

Comisia pentru buget, 

finanţe şi bănci
AVIZ

asupra propunerii legislative pentru

declararea comunei Filipeştii de Pădure oraş

Cu adresa nr. 268 din 2 aprilie 1997, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind declararea comunei Filipeştii de Pădure oraş.


In urma examinării, în şedinţa din data de 06 mai 1997, Comisia pentru buget, finanţe şi bănci, cu majoritate de voturi, a hotărât respingerea propunerii legislative  din următoarele considerente;


Infiinţarea de noi oraşe şi municipii implică fonduri suplimentare, necesare funcţionării noilor unităţi administrativ-teritoriale, fonduri ce nu se pot asigura în condiţiile unui buget de austeritate pe anul 1997.


In aceste condiţii este oportun ca, în cadrul Programul socio-economic pe permen scurt, să se analizeze necesitatea acestor modificări în organizarea unor unităţi administrativ-teritoriale, de care să se ţină seama la elaborarea proiectului de Lege privind trecerea în categoria municipiilor a unor oraşe şi în categotia oraşelor unor comune.


In acest scop, s-au solicitat, de către Guvern, de la judeţe principalii indicatori tehnico-economici şi sociali în vederea analizării acestora. Printre localităţile aflate în studiu este şi comuna Filipeştii de Pădure, judeţul Prahova, ce formează obiectul acestei iniţiative legislative.


Proiectul de Lege este în curs de elaborare şi definitivare. 

	Dan Constantinescu

 PRESEDINTE 
	Petre Partal  

